Love + Fear

Love + Fear (בעברית: אהבה + פחד; מעוצב באותיות גדולות) הוא אלבום האולפן הרביעי של הזמרת-יוצרת הוולשית מרינה דיאמנדיס, והראשון תחת שמה הפרטי בלבד, מרינה.<ref name=":0"></ref> האלבום יצא לאור ב-26 באפריל 2019, על ידי חברת התקליטים אטלנטיק רקורדס.<ref name=":0" /> מתוך האלבום יצאו הסינגלים "Handmade Heaven", "Superstar", "Orange Trees", "To Be Human" ו-"Karma".<ref></ref><ref name="TLoBF"></ref> באלבום נכלל השיר "Baby", בשיתוף עם הלהקה הבריטית קלין בנדיט. האלבום הוכרז לצד סיבוב הופעות הרביעי של דיאמנדיס, שהחל באפריל 2019 והסתיים בנובמבר.<ref></ref> מבחינה מוזיקלית, Love + Fear הוא אלבום פופ,<ref></ref> דאנס-פופ,<ref name="allmusic"></ref> סינת'פופ<ref></ref> ואלקטרופופ.<ref></ref>

ב-13 בספטמבר 2019 הוציאה דיאמנדיס מיני-אלבום אקוסטי נלווה ששמו, Love + Fear (Acoustic).<ref></ref>

== רקע והפקה ==
לאחר יציאתו לאור של Froot, לקחה דיאמנדיס הפסקה מסיבוב ההופעות כדי לנוח ולמצוא השראה יצירתית חדשה.<ref></ref> ביוני 2016, אמרה דיאמנדיס ל-Fuse שהיא החלה לכתוב חומרים חדשים לשירים הבאים.<ref name=fuse></ref> בדצמבר 2016 אישרה הלהקה הבריטית קלין בנדיט כי "Disconnect", שיר שהם ביצעו עם דיאמנדיס בפסטיבל קואצ'לה 2015, ייכלל באלבומם החדש.<ref></ref> הוא יצא כסינגל ביוני 2017, והיא ביצעה אותו איתם בפסטיבל גלסטונברי.<ref></ref>

ב-2018, הודיעה דיאמנדיס בטוויטר כי היא מסירה את "and the Diamonds" משם הבמה שלה, וכעת תוציא מוזיקה כ-"Marina" בלבד, במטרה לציין שלב חדש בקריירה שלה. הזמרת הוסיפה והסבירה: "לקח לי יותר משנה להבין את זה. חלק גדול מהזהות שלי היה קשור במי שהייתי כאמנית, ולא נשאר הרבה ממי שהייתי".<ref name="My name is Marina"></ref> בנובמבר 2018 יצא הסינגל "Baby", בו שיתפה פעולה בשנית של קלין בנדיט, וכן עם הזמר הפורטוריקני לואיס פונסי.<ref></ref> הסינגל הגיע בשיאו למקום ה-15 במצעד הבריטי.<ref></ref>

עם הכרזתו, נחשף כי זהו אלבום כפול, המתחלק לשני חלקים בני שמונה רצועות (אהבה ופחד), כאשר כל חלק בוחן את התיאוריה של הפסיכולוגית אליזבת קובלר-רוס, לפיה בני אדם מסוגלים לחוות רק את שני הרגשות הללו.<ref></ref> מרינה הסבירה על כך, "ישנם רק שני רגשות: אהבה ופחד. כל הרגשות החיוביים באים מאהבה וכל הרגשות השליליים מפחד. מאהבה נובעים אושר, סיפוק, שלווה ושמחה. מפחד באים כעס, שנאה, חרדה ואשמה. נכון שיש רק שני רגשות ראשוניים, אבל יותר נכון לומר שיש רק אהבה או פחד, כי אנחנו לא יכולים להרגיש את שני הרגשות האלה בו זמנית. הם הפכים. אם אנחנו בפחד, אנחנו לא נמצאים במקום של אהבה, וכשאנחנו מאוהבים, אז אנחנו לא במקום של פחד".<ref></ref>

בראיון מיוני 2019 הסבירה מרינה על הקונספט, "אני חושבת ש[אהבה + פחד] יכולים להיות שניהם כוחות מניעים... כלומר, יש סיבה למה אנחנו מרגישים מפחדים - זה מסיבות אבולוציוניות. אנחנו צריך פחד כדי לשרוד, אנחנו צריכים אהבה אבל... אני חושבת שבגלל שלפרק הזה בחיי היה כמו רקע פסיכולוגי, זה שם שיכול להתאים לאלבום. לא כתבתי עם הקונספט הזה בראש, פשוט כתבתי בחופשיות. אפילו לא ידעתי אם אני מתכוונת לעשות אלבום, או שכתבתי רק לשם הנאה. לבסוף תהיתי, איך אני צריכה לקרוא לו? [...] עברתי על הנושאים המרכזיים שהיו... וחשבתי על "Love + Fear"".<ref name=":a">Diamandis, Marina. Interview with BUILD. 27 June 2019 BUILDseries.com</ref> זהו האלבום הראשון שמרינה לא הייתה מעורבת בהפקה של אף אחד מהשירים. כשנשאלה על שיתופי הפעולה, אמרה דיאמנדיס, "זה ממש חשוב ככותבת להרגיש שאני נרגשת לעשות דברים חדשים... בגלל זה שיתפתי פעולה הרבה באלבום הזה... לעולם לא הייתי כותבת את "Orange Trees" לבד".<ref>Diamandis, Marina. Interview with Youtube Space. LOVE+FEAR Q&A (Live from the YouTube space) 23 Apr. 2019</ref>

== הוצאה וקידום ==
ב-31 בינואר 2019, פרסמה דיאמנדיס תמונה באינסטגרם ובטוויטר עם הכיתוב "".<ref></ref> יום לאחר מכן, היא חשפה בראיון שהאלבום החדש ייצא מתישהו בתחילת 2019.<ref name="My name is Marina" /> ב-6 בפברואר 2019, נחשף ששם הסינגל המוביל של האלבום ייקרא "Handmade Heaven".<ref name="idolator"></ref> הסינגל יצא לאור בפלטפורמות הדיגיטליות ב-8 בפברואר 2019. הווידאו קליפ הנלווה, בבימויה של סופי מולר, יצא במקביל לשיר.<ref></ref><ref></ref>

ב-14 בפברואר 2019, הוכרז האלבום רשימת באינסטגרם, וכן נחשף כי הוא מורכב משני חלקים בני שמונה רצועות.<ref></ref> דיאמנדיס פרסמה שתי עטיפות, אחת לכל חצי, וכן תאריכים לסיבובי הופעות לקידום האלבום. כל כרטיס לסיבוב ההופעות שנרכש באינטרנט דרך Ticketmaster או Live Nation יכלול עותק דיגיטלי של האלבום. ב-4 באפריל 2019, פרסמה דיאמנדיס את חצי ה-Love, לפני המועד המתוכנן. ארבעה ימים לאחר מכן, היא ביצעה בפומבי את הסינגל "Orange Trees" בפעם הראשונה, ב-Late Night With Seth Meyers.<ref></ref> ב-4 בספטמבר 2019, היא ביצעה את הסינגל "Karma" בג'ימי קימל לייב. כל הסינגלים שיצאו לפני Karma נכללו בחצי הראשון של האלבום, Love.

"Handmade Heaven" נכלל בפסקול משחק הווידאו "eFootball PES 2020".

== סיבוב הופעות ==

== ביקורות ==

Love + Fear זכה לביקורות חיוביות ממבקרי המוזיקה העכשווית. באתר Metacritic, קיבל האלבום ציון ממוצע של 62 מתוך 100, על סמך שמונה ביקורות, מה שמצביע על "ביקורות חיוביות בדרך כלל".<ref name="Metacritic" />

בדצמבר 2019 מנה האייריש טיימס את הרצועה "Soft to Be Strong" כאחד מבין 'השירים הבינלאומיים הטובים ביותר של 2019'.<ref></ref>

== רשימת רצועות ==

==== הערות ====
* דיסק האלבום כוללת גרסה באורך 3:42 של "Baby", הכוללת אינטרו גיטרה לפני שורות הפתיחה של לואיס פונסי.
* ויניל האלבום כולל גרסה באורך 3:41 של "Baby", הכוללת את מרינה בלבד.
* הרצועה "Emotional Machine" כוללת שירה של הצמד ברודס, שלא רשומה כקרדיט.

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|26 באפריל 2019
|הורדה דיגיטלית • הזרמת מוזיקה • תקליט • תקליטור
|אטלנטיק רקורדס
|<ref></ref>
|}

==קישורים חיצוניים==

== הערות שוליים ==

קטגוריה:אלבומי 2019
קטגוריה:אלבומי מרינה דיאמנדיס
קטגוריה:אלבומים באנגלית
קטגוריה:אלבומים שהופקו על ידי אלכס הופ
קטגוריה:אלבומים שהופקו על ידי ג'ואל ליטל
קטגוריה:אלבומי חברת אטלנטיק רקורדס